Min fruntlich dienst vor, besundern lieben guten frûnd. Ich han
gesechen, was ir mir hant geschriben von her Peters Kûngs
wegen und ouch der kilchen Schertzlingen. Wûssend, als
mir uwer brieff worden ist, das ich da vor lang die
kilchen dem selben her Peter geluchen hatt um̄ Gottes un̄
singens und lesens willen, getruwen ouch, darinn ein guͦt
werk getan haben, hoff ouch, das er sich gegen Gott dem
almechtigen ouch lebenden und todten in sölicher mass so
gütlich und erberlich bewisen söll, das ir und ouch ich
ein benuͤgen daran haben söllen. Datum xvj die january
anno etc. xxxxmo.
Peter Probst ze Inderlappen